ทางด่วนคุนหมิง–กรุงเทพ

| ทางด่วนคุนหมิง–กรุงเทพ |
| --- | --- |
Kunming–Bangkok Expressway

ข้อมูลของเส้นทาง
ความยาว: 1,900 กิโลเมตร (1,200 ไมล์)
ทางแยกที่สำคัญ
ปลายทางทิศเหนือ:  คุนหมิง มณฑลยูนนาน จีน
ปลายทางทิศใต้:   กรุงเทพมหานคร ไทย
ตำแหน่งที่ตั้ง
ประเทศ: จีน, ลาว, ไทย
 
ระบบทางหลวง
ระบบทางหลวงเอเชีย
ทางด่วนคุนหมิง–กรุงเทพ (อังกฤษ: Kunming–Bangkok Expressway) เป็นข้อเสนอทางด่วนระหว่างประเทศ มีเส้นทางจากนครคุนหมิง มณฑลยูนนาน สาธารณรัฐประชาชนจีน ไปยังกรุงเทพมหานคร ประเทศไทย ผ่านทางประเทศลาว โดยช่วงแรกของทางด่วนสายนี้เปิดให้บริการใน ค.ศ. 2008
หากสร้างแล้วเสร็จทางด่วนสายนี้จะมีความยาวประมาณ 1,900 กิโลเมตร (1,200 ไมล์) โดยช่วงแรกที่สร้างเสร็จและเปิดให้บริการไปแล้วใน ค.ศ. 2017 มีระยะทาง 730 กิโลเมตร (450 ไมล์) คือจากคุนหมิง ผ่านเสียวเหมิงหย่าง (มีเส้นทางแยกไปยังเชียงรุ่ง) และข้ามชายแดนลาวที่บ่อหาน โดยทั้งหมดอยู่ในพื้นที่ของมณฑลยูนนาน 250 กิโลเมตร (160 ไมล์) ต่อมาของทางเส้นทางจะอยู่ในประเทศลาว ไปตามทางหลวงหมายเลข 13 และทางหลวงหมายเลข 3
การก่อสร้างดังกล่าวได้รับทุนร่วมจากจีน ลาว ไทย และธนาคารพัฒนาเอเชีย
เส้นทางจะลัดเลาะผ่านแนวป่าและที่ราบสูงทางตอนใต้ของมณฑลยูนนานและลาวตอนเหนือก่อนจะเข้าสู่ประเทศไทยที่เชียงของ จากนั้นจะวิ่งต่อไปทางใต้ ไปตามทางหลวงแผ่นดินหมายเลข 1 ซึ่งตลอดเส้นทางส่วนใหญ่จะเป็นถนนทางคู่ ทิศทางละ 2 ช่องจราจร จนกระทั่งใกล้ถึงกรุงเทพมหานครถนนจึงจะเป็นถนนที่ใกล้เคียงกับมาตรฐานของทางด่วน
ถนนทั้งหมดในลาวไม่ใช่ถนนมาตรฐานทางด่วน แต่เป็นถนนแบบสองช่องจราจรสวนกันตามข้อมูลในเดือนพฤษภาคม ค.ศ. 2019
| ช่วง> มณฑลยูนนาน  จีน | ความยาว1> มณฑลยูนนาน  จีน | ทางหลวงหมายเลข> มณฑลยูนนาน  จีน | สถานะและหมายเหตุ> มณฑลยูนนาน  จีน |
| --- | --- | --- | --- |
| คุนหมิง – อฺวี้ซี | 86 กิโลเมตร (53 ไมล์) |  G8511 ทางด่วนคุนหมิง–บ่อหาน | ทางด่วน 6 ช่องจราจร แล้วเสร็จ (1999) |
| อฺวี้ซี – ยฺเหวียนเจียง | 112 กิโลเมตร (70 ไมล์) |  G8511 ทางด่วนคุนหมิง–บ่อหาน | ทางด่วน 4 ช่องจราจร แล้วเสร็จ (2000) |
| หยวนเจียง – หมัวเฮย์ | 147 กิโลเมตร (91 ไมล์) |  G8511 ทางด่วนคุนหมิง–บ่อหาน | ทางด่วนแล้วเสร็จ (ธ.ค. 2003) |
| หมัวเฮย์ – ซือเหมา | 71 กิโลเมตร (44 ไมล์) |  G8511 ทางด่วนคุนหมิง–บ่อหาน | ทางด่วนแล้วเสร็จ (เม.ย. 2011) |
| ซือเหมา – เสียวเหมิงหย่าง | 97 กิโลเมตร (60 ไมล์) |  G8511 ทางด่วนคุนหมิง–บ่อหาน | ทางด่วนแล้วเสร็จ (เม.ย. 2006) |
| เสียวเหมิงหย่าง – บ่อหาน/บ่อเต็น | 217 กิโลเมตร (135 ไมล์) |  G8511 ทางด่วนคุนหมิง–บ่อหาน | ทางด่วนแล้วเสร็จ |
 ลาว
| บ่อหาน/บ่อเต็น (ยูนนาน) – นาเตย | 20 กิโลเมตร (12 ไมล์) |  ทล.13 | ทางหลวงแล้วเสร็จ |
| นาเตย – หลวงน้ำทา – ห้วยทราย | 242 กิโลเมตร (150 ไมล์) |  ทล.3 | ทางหลวงแล้วเสร็จ |
 ไทย
| สะพานมิตรภาพไทย–ลาว 4 – เชียงของ | 18 กิโลเมตร (11 ไมล์) |  ทล.1356 | ทางหลวงแบ่งแยกทิศทางกระแสจราจร |
| เชียงของ – เชียงราย | 113 กิโลเมตร (70 ไมล์) |  ทล.1020 | ทางหลวงแบ่งแยกทิศทางกระแสจราจร แต่ว่าทางหลวงแผ่นดินหมายเลข 1174/1098/1173 อยู่ระหว่างการก่อสร้าง |
| เชียงราย – ชัยนาท | 562 กิโลเมตร (349 ไมล์) |  ทล.1 | ทางหลวงแบ่งแยกทิศทางกระแสจราจร (ชื่อว่าถนนพหลโยธิน) |
| ชัยนาท – บางปะอิน | 194 กิโลเมตร (121 ไมล์) |  ทล.32 | ทางหลวงแบ่งแยกทิศทางกระแสจราจร |
| บางปะอิน – กรุงเทพมหานคร | 49 กิโลเมตร (30 ไมล์) |  ทล.1 /  ทล.31 | ทางหลวงแบ่งแยกทิศทางกระแสจราจร (ชื่อว่าถนนพหลโยธินและถนนวิภาวดีรังสิต) |
1นับระยะทางตามถนนที่มีอยู่เดิม หากช่วงนั้นไม่เป็นทางด่วน
ทางด่วนที่มีการวางแผนหรือระหว่างก่อสร้าง ได้แก่ ทางด่วนคุนหมิง–มัณฑะเลย์ (พม่า) และทางด่วนคุนหมิง–ฮานอย (เวียดนาม) ในขณะที่ทางด่วนวังเวียง–เวียงจันทน์สร้างแล้วเสร็จเมื่อ ค.ศ. 2020